text: Flensborgs håndbold-helte hyldes 
  02 juni 2014 kl. 07.49
  Mandag vender Flensborg Handewitts håndboldhelte hjem til Flensborg. Og der er lagt op til fest og fejring med klubbens fans og Flensborgs borgere, når der festes for CL-vinderene på Søndertorv (Südermarkt) kl. 14.
  Efter en intens og nervepirrende finale mod THW Kiel, kunne SG Flensburg-Handewitt søndag aften lade sig holde som Champions League-vindere med sejr på 30-28.
  For flere af spillerne er trofæet også en gylden afslutning på en flot Flensborg-karriere. Michael V. Knudsen spillede sammen med sin landsmand Søren Rasmussen sidste kamp for Flensborg.
  